Man brand dood naby Ogiesŉ Man het Maandagmiddag doodgebrand nadat die swaarvoertuig waarin hy gery het, naby Ogies in Mpumalanga aan die brand geslaan het. “Die swaarvoertuig het op die Kendall-pad gery en teen die agterkant van ŉ ander voertuig gebots. Die swaarvoertuig het kort na impak aan die brand geslaan en die man is in die wrak verkool. Dit is nog nie bekend wie vir die ongeluk verantwoordelik is nie. Dit sal deur verdere polisie-ondersoek bepaal word,” het Santi Steinmann, ŉ woordvoerder van Netcare 911, gesê. Die insittendes van die ander voertuig is nie in die ongeluk beseer nie.